Euronews

Euronews (stilizuotai rašoma euronews) – europinis, įvairiomis kalbomis transliuojantis naujienų kanalas, įsikūręs Lione, Prancūzijoje. Kanalas sukurtas 1993 m. ir transliuoja žinias visam pasauliui iš europinės perspektyvos. Trečdalį kanalo biudžeto sudaro ES lėšos.

 Turinys 
„Euronews“ naujienų pateikimas yra itin neįprastas. Naujienų blokai, transliuojami kas pusvalandį, neturi studijos ar vedėjų. Jų metu tiesiog rodomi reportažai su užkadriniu balsu. Be svarbiausių pasaulio ir Europos žinių, kanalas taip pat praneša ir svarbiausias ekonomikos, rinkos, sporto, kultūros, mokslo, meteorologijos, Europos politikos naujienas ir apžvelgia didžiausius Europos ir pasaulio laikraščius. Kai kurios programos rodomos su specialiu ženklu „No comment“ („Be komentarų“), kuriose rodomi vaizdai nėra komentuojami.

 Kalbos 
alt=|miniatiūra

 # Kalba Kada atsirado 1 Anglų kalba 1993 m. sausio 1 d. 1 Prancūzų kalba 1993 m. sausio 1 d. 1 Vokiečių kalba 1993 m. sausio 1 d. 1 Ispanų kalba 1993 m. sausio 1 d. 1 Italų kalba 1993 m. sausio 1 d. 6 Portugalų kalba 1999 m. lapkričio mėn. 7 Rusų kalba 2001 m. rugsėjo mėn. 8 Arabų kalba 2008 m. liepos 12 d. 9 Turkų kalba 2010 m. sausio 30 d. 10 Persų kalba 2010 m. spalio 27 d. 11 Ukrainiečių kalba 2011 m. rugpjūčio 24 d. 12 Graikų kalba 2012 m. gruodžio 18 d. 13 Vengrų kalba 2013 m. gegužės 30 d. +1 Lenkų kalba (tik garsas, vaizdas rodomas anglų kalba) 2011 m. gruodžio 16 d.

 Vadovybė 
„Euronews“ kontroliuojantys akcininkas yra Egipto verslininkas Naguib Sawirishttp://www.politico.eu/blogs/spence-on-media/2016/12/euronews-staff-afraid-of-becoming-nbc-subsidiary/. 2017 m. vasario 15 d. paskelbta, jog JAV televizijos tinklas NBC įsigijo 25 proc. Europos televizijos kanalo „Euronews“ akcijų už 30 mln. JAV dolerių.

„Euronews“ stebėtojų tarybą sudaro fiziniai ir juridiniai asmenys:

Fiziniai asmenys
 Paolo Garimberti
 Andrey Bystritsky
 Ahmet Koyuncu
 Stéphanie Martin
 Philippe Cayla
 Pier Luigi MalesaniJuridiniai asmenys
 France Télévisions (Prancūzija)
 RAI (Italija)
 RTR (Rusija)
 TRT (Turkija)
 SSR (Šveicarija)
 SNRT (Marokas)
 RTP (Portugalija)
 RTE (Airija)
 RTBF (Belgija)
 ERT (Graikija)

 Kritika 
„Euronews“ yra susilaukę kritikos dėl šališkumo – Europos komisijos požiūrio propagavimo.

 Transliavimas 
„Euronews“ matomas 350 milijonų namų ūkių 155 pasaulio valstybėse. Jis pasiekia 170 milijonų namų ūkių Europoje kabeliniais, palydoviniais ir skaitmeniniais tinklais. Kanalas taip pat matomas ir internete.

„Euronews“ yra sukūrę mobiliąsias aplikacijas (tinkamas Android, iPad ir iPhone), pavadintas „Euronews Live“, kuriomis naudojantis galima matyti šį TV kanalą.

 Lietuvoje 
„Euronews“ laidas, išverstas į lietuvių kalbą, Lietuvoje transliavo Info TV. Transliavimas nutrauktas 2012 m. kovo 4 d.

 Išnašos 

 Nuorodos 
 Oficiali Euronews svetainė (anglų k.)

Kategorija:Televizijos kanalai
Kategorija:Žurnalistika